Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie
mestskej časti Bratislava - Ružinov
konanej dňa 16.11.2016

Prítomní:  podľa  prezenčnej listiny: 
PaedDr. Mária Barancová, MVDr. Marián Gajdoš, Dr. Pavol Jusko, Mgr. Petra Palenčárová,  Ing. Martin Patoprstý,   Ing. arch. Lucia Štasselová, Ing. Peter Turlík

Ospravedlnený: -
  
Hostia: Dušan Pekár  - starosta, RNDr. Lesia Richterová

PROGRAM:

1.  Prerokovanie   novej   výzvy  pre  grantový  program 2017 + Oboznámenie sa  s informačným 
     materiálom  -  Cirkulárny   Ružinov, implementácia   nástrojov cirkulárnej ekonomiky  v  MČ  
     Ružinov.
2.  Prerokovanie „Návrhu na  schválenie   Dohody  o partnerských  vzťahoch  a spolupráci medzi  
     Mestskou časťou Bratislava – Ružinov a Mestom Mtskheta“.
3. a) Prerokovanie   žiadostí   o   predĺženie    termínu    realizácie  a  termínu  vyúčtovania grantu             
        č. 91/2016 Depaul Slovensko n.o., Bratislava.
    b) Prerokovanie  žiadosti  o presun   finančných  prostriedkov  medzi  položkami rozpočtu nad 
        10%, grant č. 40/2016 Združenie rodičov pri ZŠ Kulíškova 8, Bratislava.
4. Prerokovanie  harmonogramu na výjazdovú grantovú komisiu.
5. Rôzne.

K bodu 1/ Prerokovanie    novej    výzvy   pre   grantový  program 2017  + Oboznámenie sa 
                  s   informačným    materiálom – Cirkulárny  Ružinov,   implementácia  nástrojov  
                  cirkulárnej ekonomiky  v  MČ Ružinov.

a)  RNDr. Richterová podrobnejšie oboznámila  členov  komisie  s   informačným   materiálom –  
     Cirkulárny   Ružinov,   implementácia    nástrojov  cirkulárnej   ekonomiky  v  MČ   Ružinov,  
      ktorého    cieľom  je, aby  sa   zahustila   sieť   miest  na  triedenie  odpadov  a zhodnocovanie 
      biologicky    rozložiteľného  komunálneho  odpadu  a v   školách   sa    zamerať  na  zvýšenie 
      povedomia o cirkulárnej ekonomike  - triedenie odpadu na školách.
     
      V rámci grantového programu pre rok 2017 podporiť projekty v oblasti životného prostredia 
      zameraných na   kompostovanie – nákup kompostérov,  výstavbu   stojísk  na triedený odpad, 
      v školách  podporiť informovanosť  prostredníctvom prednášok o triedenom odpade... 

b)	Grantová    komisia    prerokovala  Návrh  grantového    programu / výzva  mestskej  časti 
       Bratislava – Ružinov   pre   rok   2017   a odsúhlasila  oblasti, v ktorých je možné požiadať 
       o pridelenie grantu:

     kultúrno – spoločenské aktivity,  vzdelávanie,  telovýchova,  šport a  mládež,  sociálna oblasť,  
     ochrana a tvorba životného prostredia, rozvoj komunitného života  s   prioritami   v  oblastiach 
     pre grantový program pre rok 2017 nasledovne:

1.	Ochrana životného prostredia 
      Hlavná téma: znižovania odpadov
Typy projektov: 
podpora recyklácie a znižovania odpadov, vzdelávacie aktivity, prednášky, stojiská so separovaným odpadom, podpora znižovania, kompostovania a triedenia odpadu v školách a predškolských zariadeniach.

2.	Sociálna oblasť 
Hlavná téma: práca so znevýhodnenými skupinami
Typy projektov: 
pomoc telesne aj duševne znevýhodneným skupinám a ich rodinám, ich integrácia do spoločnosti, práca so seniormi, zvyšovanie kvality života, medzigeneračné podpora.

3.	Podpora telovýchovy, športu a voľnočasových aktivít mladých
Hlavná   téma : vyvážená   podpora    športových  aktivít   –   účastníkov   súťaží    aj 
                        voľnočasových aktivít
Typy projektov: 
Rozvoj športových aktivít registrovaných aj neregistrovanej skupín detí a  mladých, zmysluplné trávenie voľného času, zapájanie ďalších skupín do športových aktivít, medzigeneračné projekty.

Ďalšie témy, ktoré budú podporované sú:
-	Kultúrno-spoločenské aktivity
-	Vzdelávanie
-	Rozvoj komunitného života

K bodu 2 / Prerokovanie „Návrhu   na    schválenie    Dohody   o   partnerských   vzťahoch  
                   a  spolupráci  medzi Mestskou časťou Bratislava–Ružinov a Mestom Mtskheta“.

Grantová   komisia  prerokovala „ Návrh   na   schválenie    Dohody   o   partnerských   vzťahoch  
a  spolupráci  medzi Mestskou časťou Bratislava–Ružinov a Mestom Mtskheta“ predložený návrh berie na vedomie a odporúča  schváliť.

K bodu 3/ Žiadosti o predĺženie termínu realizácie a vyúčtovania grantových projektov

Predložené žiadosti  

a) komisia zobrala na vedomie žiadosť o predĺženie termínu realizácie grantu a  predĺženie 
    vyúčtovania 

b) komisia súhlasí s presunom  finančných  prostriedkov  medzi  položkami rozpočtu nad 10% 

K bodu 4/ Prerokovanie  harmonogramu zasadnutia výjazdovej grantovej komisie

v bode 4/ grantová komisia nič neprerokovala

K bodu 5/ Rôzne

Poslanec Dr. Jusko predniesol pripomienku, že  žiadatelia o grant majú málo času na realizáciu svojich projektov.

                                                                                                   Ing. arch. Lucia Štasselová v.r.
                                                                                                          predsedníčka komisie     

V Bratislave 21.11.2016
Zapísala: Ing. Dominika Slezáková v.r.